**DĖL ROKIŠKIO RAJONO SAVIVALDYBĖS TARYBOS 2021 M. VASARIO 26 D. SPRENDIMO NR. TS-17 „DĖL ROKIŠKIO RAJONO SAVIVALDYBĖS BIUDŽETO 2021 METAMS PATVIRTINIMO“ PATIKSLINIMO**

 2021 m. spalio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a:

1. Patikslinti Rokiškio rajono savivaldybės tarybos 2021 m. vasario 26 d. sprendimą Nr. TS-17 „Dėl Rokiškio rajono savivaldybės biudžeto 2021 metams patvirtinimo“:

1.1. padidinti 1 priede patvirtintą savivaldybės biudžeto pajamų dalį **864,01759 tūkst. eurų**, iš jų:

1.1.1. padidinti nekilnojamo turto mokesčio planą 56,0 tūkst. eurų;

1.1.2. padidinti nuomos mokesčio už valstybinę žemę ir valstybinio vidaus fondo vandens telkinius 50,0 tūkst. eurų;

1.1.3. padidinti specialiąją tikslinę dotaciją mokymo lėšoms 28,6 tūkst. eurų;

1.1.4. padidinti kitą tikslinę dotaciją iš kitų valdžios sektorių subjektų 719,41759 tūkst. eurų, iš jų:

1.1.4.1. padidinti 748,41759 tūkst. eurų:

 - Kelių priežiūros ir plėtros programai (KPPP) – 310,0 tūkst. eurų;

 - asmens sveikatos priežiūros įstaigoms, teikiančioms pirmines ambulatorines šeimos medicinos asmens sveikatos priežiūros paslaugas, už 2021 m. rugpjūčio mėnesį paskiepytus pirmąja nuo COVID-19 ligos (koronaviruso infekcijos) vakcinos doze – 8,025 tūkst. eurų;

 - įstaigų patirtoms išlaidoms kompensuoti už skiepijimo nuo COVID-19 ligos (koronaviruso infekcijos) paslaugas 2021 m. birželio–rugpjūčio mėn. – 47,54507 tūkst. eurų;

 - švietimo įstaigų konsultacijoms mokymosi praradimams kompensuoti – 40,665 tūkst. eurų;

 - asmens sveikatos priežiūros įstaigų patirtoms išlaidoms už 2021 m. liepos mėnesį darbo užmokesčiui kompensuoti – 25,049 tūkst. eurų;

 - ugdymo, maitinimo ir pavėžėjimo lėšos socialinę riziką patiriančių vaikų ikimokykliniam ugdymui užtikrinti – 1,479 tūkst. eurų;

 - projektui ,,Salų dvaro sodybos rūmų pritaikymas kultūriniam turizmui“ – 315,65452 tūkst. eurų.

 1.1.4.2. sumažinti 29,0 tūkst. eurų:

 - skaitmeninio ugdymo plėtrai (ML(COVID) – 0,6 tūkst. eurų;

 - akredituotai vaikų dienos socialinei organizuoti, teikti ir administruoti (VBD) – 1,4 tūkst. eurų;

 - socialinių paslaugų kolektyvinės sutarties įsipareigojimams įgyvendinti – 27,0 tūkst. eurų;

 1.1.5. padidinti pajamų už teikiamas paslaugas planą 10,0 tūkst. eurų;

 1.2. 1, 2, 8, 9 priedus išdėstyti nauja redakcija (pridedama);

1.3. patikslinti 3, 4, 6, 8 priedus (pridedama).

2. Skelbti šį sprendimą savivaldybės interneto svetainėje ir Teisės aktų registre.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Reda Dūdienė

Rokiškio rajono savivaldybės tarybai

**TEIKIAMO SPRENDIMO PROJEKTO** „**DĖL ROKIŠKIO RAJONO SAVIVALDYBĖS TARYBOS SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2021 M. VASARIO 26 D. SPRENDIMO NR. TS-17 „DĖL ROKIŠKIO RAJONO SAVIVALDYBĖS BIUDŽETO 2021 METAMS PATVIRTINIMO“ PATIKSLINIMO“**

**AIŠKINAMASIS RAŠTAS**

 **Sprendimo projekto tikslai ir uždaviniai.** Tarybos sprendimo projekto tikslas – patikslinti Rokiškio rajono savivaldybės biudžeto pajamų ir išlaidų planą.

 Teisinio reguliavimo nuostatos. Sprendimo projektas yra parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu.

**Sprendimo projekto esmė.**

**PAJAMOS (1, 2, 3 PRIEDAI).**

Pajamas siūloma didinti iš viso 864,01759 tūkst. Eur.

1. Nekilnojamo turto mokesčio metinis planas viršytas 56 tūkst. Eur, todėl siūloma šia

suma didinti šio mokesčio planą.

1. Nuomos mokesčio už valstybinę žemę ir valstybinio vidaus fondo vandens telkinius

priskaičiuota mokėtina suma 417,8 tūkst. Eur. Planinė užduotis – 245,0 tūkst. Eur. Siūloma didinti planą 50,0 tūkst. eurų.

1. Iš valstybės biudžeto papildomai gauta 748,01759 tūkst. Eur tikslinių lėšų (1.1.3–1.1.4

sprendimo punktai). Mokymo lėšos didinamos 28,6 tūkst. Eur. Atskiroms pozicijoms, kurioms lėšos jau buvo skirtos iš valstybės biudžeto, koreguojamos ir mažinamos 29,0 tūkst. Eur (skaitmeninio ugdymo plėtrai (ML(COVID) – 0,6 tūkst. Eur, akredituotai vaikų dienos socialinei organizuoti, teikti ir administruoti (VBD) – 1,4 tūkst. Eur, socialinių paslaugų kolektyvinės sutarties įsipareigojimams įgyvendinti – 27,0 tūkst. Eur).

 Kitoms pozicijoms skiriama net 770,01759 tūkst. Eur, iš kurių: 310,0 tūkst. Eur skiriama Kelių priežiūros ir plėtros programai (KPPP), 315,65452 tūkst. Eur – projektui ,,Salų dvaro sodybos rūmų pritaikymas kultūriniam turizmui“, 80,61907 tūkst. Eur – Sveikatos ministerija kompensuoja sveikatos įstaigų patirtas išlaidas dėl COVID-19 ligos, Švietimo ir mokslo ministerija skiria 40,665 tūkst. Eur švietimo įstaigų konsultacijoms mokymosi praradimams kompensuoti ir 1,479 tūkst. Eur – ugdymo, maitinimo ir pavėžėjimo lėšos socialinę riziką patiriančių vaikų ikimokykliniam ugdymui užtikrinti.

 4) Rokiškio krašto muziejus gavo daugiau nei planavo pajamų už teikiamas paslaugas 10,0 tūkst. Eur.

**IŠLAIDOS (4,5,6,PRIEDAI)**

Tikslinės lėšos iš valstybės biudžeto skiriamos atitinkamoms programoms ir asignavimų

valdytojams, kurie vykdys tas programas.

Mokymo lėšų pagal LR Švietimo ir mokslo ministerijos skaičiavimus papildomai skirta 28 tūkst. eurų. **Padidinta: š**vietimo pagalbai – 63583 Eur, pedagoginei-psichologinei pagalbai – 9487 Eur. **Sumažinta: u**gdymo planui įgyvendinti – 38064 Eur,kitoms reikmėms (vadovėliai, pažintinė veikla, kvalifikacija, IKT) – 1189 Eur,ugdymo finansavimo poreikių skirtumams sumažinti – 913 Eur, **v**aldymui ir administravimui – 4162 Eur, formalųjį švietimą papildančioms programoms – 248 Eur, mokymosi pasiekimų patikrinimams organizuoti ir vykdyti – 23 Eur, **s**kaitmeninio ugdymo plėtrai – 600 Eur.

 Lėšos perskirstytos pagal darbo grupės siūlymą:

 ugdymo planui įgyvendinti sumažinta 30158 Eur,

 kitoms reikmėms sumažinta 1189 Eur,

 skaitmeninio ugdymo plėtrai sumažinta 600 Eur,

 mokymosi pasiekimų organizavimui ir vykdymui sumažinta 903 Eur,

 švietimo pagalbai ir bibliotekos darbuotojams padidinta 57532 Eur,

 pedagoginei-psichologinei tarnybai padidinta – 3318 Eur.

 Atitinkamai šios lėšos perskirstomos ugdymo įstaigoms.

Savarankiškai funkcijai siūloma paskirstyti 155,8026 tūkst. Eur:

1. Socialinės paramos ir sveikatos skyriui 4 programai – socialinei paramai (soc. pašalpoms) – 50 tūkst. Eur;
2. Socialinės paramos centrui 4 programai – 21,6 tūkst. Eur, iš jų: transporto išlaidoms – 7,0 tūkst. Eur, automobilių nuomos išlaidoms – 5,0 tūkst. Eur, psichologo paslaugai – 6,0 tūkst. Eur ir 3,5 tūkst. Eur – kondicionieriui įrengti Jūžintų padalinyje;
3. 12,847 tūkst. Eur siūloma skirti 2 programai švietimo įstaigoms trūkstamoms mokymo

lėšoms padengti;

1. Kriaunų seniūnijai 5 programai 8,0 tūkst. Eur siūloma skirti malkoms ir akmens anglims

Įsigyti (buvo planuota buvusios mokyklos pastate pakeisti šildymo katilą, tačiau pirkimas neįvyko, nes buvo pasiūlyta per didelė kaina; lėšos kurui nebuvo planuotos, todėl pasikeitus situacijai, būtina užtikrinti šildymą ir skirti asignavimus);

1. 31,0556 tūkst. Eur – Statybos ir infrastruktūros plėtros skyriui 5 programai – atsiskaityti su šilumos tiekėjais už subsidijas;
2. 10,5 tūkst. Eur Obelių gimnazijai 2 programai – priešgaisrinės signalizacijos sistemos

įrengimo darbams ir 1,1 tūkst. Eur – šilumą palaikančiai įrangai valgykloje įsigyti (pagal higienos reikalavimus);

1. savivaldybės administracijai 1 programai – nešiojamiems kompiuteriams tarybos nariams – 0,7 tūkst. Eur;
2. Komunikacijos ir kultūros skyriui 3 programai – nevyriausybinių organizacijų projektams finansuoti (Velykalnio bendruomenės Lašo g. parko projektui) – 20,0 tūkst. Eur.

 Tikslinamas ir išdėstomas nauja redakcija 8 spendimo priedas – 2021 metais savivaldybės

planuojamų vykdyti projektų, finansuojamų ES ir kitų fondų paramos, valstybės investicijų programos ir kuriems reikalingas prisidėjimas, sąrašas. Koreguojamos sumos pagal šią dieną esamą situaciją pažymėtos raudonu šriftu.

 **Laukiami rezultatai**. Bus užtikrintas būtiniausių priemonių finansavimas.

 **Finansavimo šaltiniai ir lėšų poreikis.** Lėšos skiriamos iš valstybės biudžeto ir savivaldybės biudžeto.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Atliktas teisės akto projekto antikorupcinis vertinimas, parengta pažyma.

Finansų skyriaus vedėja Reda Dūdienė